CELEX: 32021R1040
Language: sk
Date: 2021-04-16 00:00:00
Title: Delegované nariadenie Komisie (EÚ) 2021/1040 zo 16. apríla 2021, ktorým sa mení delegované nariadenie (EÚ) 2016/128, pokiaľ ide o požiadavky týkajúce sa pesticídov v potravinách na osobitné lekárske účely vyvinutých na uspokojenie výživových potrieb dojčiat a malých detí (Text s významom pre EHP)

25.6.2021   
               
               
                  SK
               
               
                  Úradný vestník Európskej únie
               
               
                  L 225/1
               
            
         DELEGOVANÉ NARIADENIE KOMISIE (EÚ) 2021/1040
         zo 16. apríla 2021,
         ktorým sa mení delegované nariadenie (EÚ) 2016/128, pokiaľ ide o požiadavky týkajúce sa pesticídov v potravinách na osobitné lekárske účely vyvinutých na uspokojenie výživových potrieb dojčiat a malých detí
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (1), a najmä na jeho článok 11 ods. 2,
         keďže:
         
                     (1)
                  
                  
                     V delegovanom nariadení Komisie (EÚ) 2016/128 (2) sa okrem iného stanovujú osobitné požiadavky týkajúce sa pesticídov a ich rezíduí v potravinách na osobitné lekárske účely vyvinutých na uspokojenie výživových potrieb dojčiat a malých detí.
                  
               
                     (2)
                  
                  
                     V delegovanom nariadení (EÚ) 2016/128 sa pojem rezíduum pesticídov vymedzuje na základe terminológie nariadenia Európskeho parlamentu a Rady (ES) č. 1107/2009 (3).
                  
               
                     (3)
                  
                  
                     V článku 3 ods. 2 písm. c) nariadenia Európskeho parlamentu a Rady (ES) č. 396/2005 (4) sa však pojem rezíduá pesticídov vymedzuje presnejšie.
                  
               
                     (4)
                  
                  
                     Z dôvodu právnej istoty a zrozumiteľnosti treba zosúladiť vymedzenie pojmu rezíduum pesticídov v delegovanom nariadení (EÚ) 2016/128 s vymedzením tohto pojmu v článku 3 ods. 2 písm. c) nariadenia (ES) č. 396/2005.
                  
               
                     (5)
                  
                  
                     Vzhľadom na budúce zmeny nariadenia (ES) č. 396/2005, ako aj vzhľadom na to, že v prípade účinných látok by sa vymedzenia pojmu rezíduum mali uplatňovať v zmysle vymedzenia v nariadení (ES) č. 396/2005, je vhodné zaradiť do zoznamov v prílohách II a III k delegovanému nariadeniu (EÚ) 2016/128 len materské zlúčeniny účinných látok.
                  
               
                     (6)
                  
                  
                     Delegované nariadenie (EÚ) 2016/128 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Článok 3 ods. 1 delegovaného nariadenia (EÚ) 2016/128 sa nahrádza takto:
            
               
                  „1.   Na účely tohto článku „rezíduum“ znamená rezíduum pesticídov uvedené v článku 3 ods. 2 písm. c) nariadenia (ES) č. 396/2005.“
               
            
         
         
            Článok 2
            Prílohy II a III k delegovanému nariadeniu (EÚ) 2016/128 sa menia v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 181, 29.6.2013, s. 35.
         
            (2)  Delegované nariadenie Komisie (EÚ) 2016/128 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie potravín na osobitné lekárske účely a na informácie o nich (Ú. v. EÚ L 25, 2.2.2016, s. 30).
         
            (3)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
         
            (4)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).
      
      
         
            PRÍLOHA
            Prílohy II a III k delegovanému nariadeniu (EÚ) 2016/128 sa menia takto:
            
                        1.
                     
                     
                        Príloha II sa nahrádza takto:
                        
                           
                              „PRÍLOHA II
                              ÚČINNÉ LÁTKY UVEDENÉ V ČLÁNKU 3 ODS. 3
                              
                                          Chemický názov materskej zlúčeniny látky 1
                                          
                                       
                                       
                                          Maximálna hladina rezíduí (mg/kg)
                                       
                                    
                                          kadusafos
                                       
                                       
                                          0,006
                                       
                                    
                                          demetón-S-metyl
                                          demetón-S-metylsulfón
                                          oxydemetón-metyl
                                       
                                       
                                          0,006
                                       
                                    
                                          etoprofos
                                       
                                       
                                          0,008
                                       
                                    
                                          fipronil
                                       
                                       
                                          0,004
                                       
                                    
                                          propineb
                                       
                                       
                                          0,006
                                       
                                    
                        “
                  
                        2.
                     
                     
                        Príloha III sa nahrádza takto:
                        
                           
                              „PRÍLOHA III
                              ÚČINNÉ LÁTKY UVEDENÉ V ČLÁNKU 3 ODS. 4
                              
                                          Chemický názov materskej zlúčeniny látky (1)
                                          
                                       
                                    
                                          aldrín
                                          dieldrín
                                          disulfotón
                                          endrín
                                          fensulfotión
                                          fentín
                                          haloxyfop
                                          heptachlór
                                          hexachlórbenzén
                                          nitrofén
                                          ometoát
                                          terbufos
                                       
                                    
                        “
                  
               (1)  Uplatňuje sa najaktuálnejšie vymedzenie pojmu rezíduum stanovené v príslušných prílohách II, III, IV alebo V k nariadeniu (ES) č. 396/2005 (definícia rezídua sa uvádza v zátvorkách za materskou zlúčeninou látky).